**Ministru kabineta noteikumu „Noteikumi par psihosociālās rehabilitācijas pakalpojumu personām ar onkoloģisku slimību un to ģimenes locekļiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par psihosociālās rehabilitācijas pakalpojumu personām ar onkoloģisku slimību un to ģimenes locekļiem” (turpmāk – noteikumu projekts) izstrādāts, pamatojoties uz likumā „Grozījumi Sociālo pakalpojumu un sociālās palīdzības likumā” noteikto deleģējumu (pieņemts 2017.gada 12.janvārī, stājās spēkā 2017.gada 9.februārī), kurā paredzēts, ka valsts atbilstoši gadskārtējā valsts budžeta likumā piešķirtajiem līdzekļiem no 2018.gada 1.janvāra nodrošina psihosociālo rehabilitāciju personām ar onkoloģisku slimību un viņu ģimenes locekļiem (tuviniekiem) (Sociālo pakalpojumu un sociālās palīdzības likuma (turpmāk – likums) 13.panta pirmās daļas 12.punkts, 2.1 daļa, 21.1pants, pārejas noteikumu 28.punkts).  |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sociālo pakalpojumu attīstības pamatnostādnes (apstiprinātas ar Ministru kabineta 2013.gada 4.decembra rīkojumu Nr. 589) kā vienu no iedzīvotājiem nepieciešamo rehabilitācijas pakalpojumu nodrošināšanu negatīvi ietekmējošajiem faktoriem atzīmē normatīvajos aktos pastāvošo stingro nošķīrumu starp sociālās aprūpes/sociālās rehabilitācijas pakalpojumiem un veselības aprūpes pakalpojumiem. Onkoloģisko slimnieku gadījumā viens no risinājumiem, lai nodrošinātu optimālu, klientu vajadzībām un veselības stāvoklim atbilstošu pakalpojumu pieejamību, ir no valsts budžeta finansēta psihosociālās rehabilitācijas pakalpojuma piedāvājums onkoloģiskajiem slimniekiem pēc onkoloģiskās slimības ārstēšanas kursa beigām. Šāds pakalpojums palīdzētu onkoloģiskajiem slimniekiem pēc ārstēšanās procesa beigām sekmīgāk pārvarēt slimības sekas un atgriezties līdzšinējā dzīvē.Labklājības ministrijas sagatavotais likumprojekts izskatīšanas gaitā Saeimā tika papildināts ar valsts pienākumu, sākot no 2018.gada, atbilstoši ikgadējā valsts budžeta likumā piešķirtajiem līdzekļiem nodrošināt psihosociālo rehabilitāciju personām ar onkoloģisku slimību un to ģimenes locekļiem (tuviniekiem). Atbilstoši likumam psihosociālās rehabilitācijas pakalpojuma veidu, apjomu, saturu, saņemšanas nosacījumus un piešķiršanas kārtību nosaka Ministru kabinets. Savukārt pakalpojuma nodrošināšana deleģēta Onkoloģisko slimnieku atbalsta biedrībai „Dzīvības koks” (turpmāk - Biedrība).2014. gadā Nacionālais veselības dienests (NVD) apstiprinājis krūts vēža diagnostikas, ārstēšanas un dinamiskās novērošanas klīniskās vadlīnijas.[[1]](#footnote-1) 2015. gada laikā NVD apstiprinājis trīs vēža diagnostikas, ārstēšanas un dinamiskās novērošanas klīniskās vadlīnijas[[2]](#footnote-2) (ādas vēža un melanomas; priekšdziedzera vēža; kuņģa vēža). Visās klīniskajās vadlīnijās norādīts, ka pacientiem pēc pārciestās ārstēšanas nepieciešama psihoemocionāla rehabilitācija, lai ātrāk adaptētos savai slimībai vai terapijas radītām sekām.Kopš 2009.gada onkoloģisko pacientu psihosociālo rehabilitāciju realizē Biedrība programmas „Spēka Avots” ietvaros, kuru tā izstrādājusi sadarbībā ar nozares ekspertiem un speciālistiem, balstoties Eiropas valstu pieredzē. Programma pašreiz organizēta kā 5 dienu nometne, kuras dienaskārtību veido 3 galvenie elementi: 1. grupu darbs un grupu terapija;2. informācija par slimību un tās dažādajiem aspektiem;3. fiziskās aktivitātes.Programmas elementu saturs, mērķi un apjoms tiek variēts atbilstoši onkoloģiskās diagnozes specifikai - audzēja lokalizācijai un personām pēc attiecīgas lokalizācijas audzēja intensīvās ārstēšanas perioda stacionārā pabeigšanas turpmāk nozīmētajām medikamentozajām vai uzturošajām terapijām un novērojumiem. Papildus tam katrā programmā iekļauto elementu saturs un apjoms tiek piemērots pakalpojuma saņēmēju vecumam, dzimumam un tuvinieku iesaistei. Tādējādi tiek izveidoti psihosociālās rehabilitācijas pakalpojuma kursi ar dažādu saturu.Kursa mērķis ir panākt onkoloģiskā slimnieka**:*** psiholoģiskās pašsajūtas un fiziskās funkcionēšanas spēju uzlabojumu atbilstoši pacienta īpatnībām;
* seksuālo labsajūtu, tajā skaitā spēju pieņemt savu ķermeņa tēlu;
* sociālo funkcionēšanu;
* darba spējas;
* izpratni par slimību, tās ārstēšanu un palielināt uzticību ārstēšanas procesam un ārstu rekomendācijām.

Attiecībā uz personas ģimeni mērķis ir panākt ģimenes locekļu (tuvinieku) psiholoģisko atbalstu slimniekam, kā arī uzlabot ģimenes kā veseluma sociālo funkcionēšanu.Lai Biedrībai būtu iespēja labāk identificēt problēmas, kuras kursam pieteikusies persona savā situācijā uzskata par aktuālām, precizēt personai kursa laikā sasniedzamos mērķus, kā arī novērtēt personas gatavību aktīvi līdzdarboties, persona sagatavo motivācijas vēstuli, kuru pievieno pārējiem iesniedzamajiem dokumentiem. Patreiz Biedrība spēj nodrošināt kursus, kas piemēroti personām pēc dažādu audzēja lokalizāciju ārstēšanas kursa beigām, piemēram:* krūts vēža gadījumā;
* onkoginekoloģiskās slimības gadījumā;
* gremošanas orgānu audzēja gadījumā;
* ādas vēža un melanomas gadījumā;
* prostatas vēža gadījumā;
* urīnpūšļa un nieru vēža gadījumā;
* kakla, mutes un elpošanas orgānu vēža gadījumā;
* ausu, deguna un mutes vēža gadījumā;
* plaušu vēža gadījumā;
* neiroloģiskās un endokrīnas sistēmas audzēju gadījumā;
* limfoīdo, asinsrades un radniecīgo audu audzēja gadījumā.

Tuvinieku iesaistes gadījumā Biedrība paredzējusi rīkot arī speciālus kursus vecākiem ar bērniem:* ja vēzis ir bērnam;
* ja vēzis ir vecākam.

Tāpat Biedrība plāno nodrošināt kursus personām, neatkarīgi no audzēja lokalizācijas, par šādām tēmām:* par dzīvi pēc ķīmijterapijas;
* par rekreācijas un fiziskās aktivitātes izmantošanu onkoloģiskajiem slimniekiem.

Papildus iepriekš uzskaitītajiem un jau realizējamajiem, Biedrība strādā pie jaunu nodarbību kursu izveides. Uz šodienu Latvijā programma “Spēka Avots” ir vienīgā, kas nodrošina onkoloģisko slimnieku psihosociālo rehabilitāciju. Tā kā Biedrības darbība, ieskaitot minēto programmu, tiek finansēta no ziedojumiem un dalības projektos, onkoloģisko slimnieku iespējas saņemt sev finansiāli pieejamu psihosociālo rehabilitāciju, šobrīd ir atkarīgas no privātpersonu ziedojumiem.Atbilstoši likuma 13.panta 2.1 daļai valsts pienākuma - nodrošināt no valsts budžeta līdzekļiem finansēta psihosociālās rehabilitācijas pakalpojumu personām ar onkoloģisku slimību un viņu tuviniekiem, - izpilde no 2018.gada 1.janvāra deleģēta Biedrībai. Īstenojot deleģēto uzdevumu, saskaņā ar likuma 13.panta 23.daļu Biedrība atrodas Labklājības ministrijas funkcionālā pārraudzībā, nodrošina piešķirto valsts budžeta līdzekļu racionālu izlietojumu un kontroli, administrēšanas izdevumiem izlietojot ne vairāk kā 10 procentus no pakalpojuma nodrošināšanai piešķirtajiem valsts budžeta līdzekļiem, kā arī ir tiesīga izdot administratīvos aktus. Likuma 13.1panta pirmā daļa nosaka, ka šis pakalpojums pilnībā tiek finansēts no valsts budžeta. Tā kā likuma 13.panta 2.3 daļa precīzi nosaka, ka no valsts budžeta tiek finansēta gan pakalpojuma nodrošināšana, gan Biedrības izdevumi pakalpojuma administrēšanai, bet Biedrība atrodas Labklājības ministrijas funkcionālā pārraudzībā, noteikumu projekts nosaka, ka Biedrībai finansējumu pakalpojuma nodrošināšanai piešķir ministrija, un ministrija nosaka arī pakalpojuma administrēšanas izdevumu apmēru, ievērojot likumā noteikto apmēru (ne vairāk kā 10% no pakalpojuma nodrošināšanai paredzētajiem valsts budžeta līdzekļiem). Noteikumu projekts paredz, ka Biedrība tai administrēšanas izdevumiem piešķirtos līdzekļus var izlietot gan pakalpojuma sniegšanā iesaistīto darbinieku atlīdzībām, gan telpu apsaimniekošanas un transporta izdevumiem, gan citiem ar pakalpojuma administrēšanu saistītiem mērķiem, piemēram, nodarbību kursu satura pilnveidei un jaunu kursu izstrādei, izdevumiem par Biedrības pieņemto lēmumu nosūtīšanu iesniedzējiem, ar iedzīvotāju un speciālistu informēšanu saistītajiem izdevumiem (informācijas sagatavošana un uzturēšana Biedrības tīmekļa vietnē un sociālajos kontos, informatīvo materiālu sagatavošana un izplatīšana u.c.). Saskaņā ar noteikumu projektu Biedrībai noteikto uzdevumu pārraudzībai Labklājības ministrija slēdz ar Biedrību līgumu. Līgumā iekļauj pakalpojuma nodrošināšanas pārraudzības un informācijas aprites kārtību, finanšu un statistikas pārskatu iesniegšanas noteikumus un citus pakalpojuma sniegšanai būtiskus (piemēram, pakalpojuma rezultatīvie rādītāji, kārtība, kādā notiek finansējuma plāna vai tāmes pārskatīšana) nosacījumus. Atbilstoši likuma 14.pantā noteiktajam uzdevumam, Labklājības ministrija organizē sociālo pakalpojumu sniegšanai piešķirto valsts budžeta līdzekļu administrēšanu, kā arī pārrauga likuma īstenošanu, kontrolē sociālo pakalpojumu sniegšanu regulējošo normatīvo aktu ievērošanu. Minēto uzdevumu izpildes nodrošināšanai šis pats pants nosaka sociālo pakalpojumu pieprasījušo un saņēmušo personu datu saņemšanu no valsts un pašvaldību institūcijām un apstrādi Valsts sociālās politikas monitoringa informācijas sistēmā.Minēto uzdevumu izpildei, tajā skaitā - lai Labklājības ministrija varētu pieņemt pamatotus lēmumus gadījumos, kad tiek apstrīdēti Biedrības lēmumi vai tās amatpersonu faktiskā rīcība, kā arī, lai atvieglotu Biedrībai pakalpojuma uzskaiti un atskaitīšanās procesu, noteikumu projekts paredz Biedrībai izveidot un uzturēt datu bāzi par pakalpojuma saņēmējiem un tiem nodrošināto pakalpojumu, kā arī veidot un iesniegt pārskatus par pakalpojumu un finansējuma izlietojumu, izmantojot Valsts sociālās politikas monitoringa informācijas sistēmas atbilstošu funkcionalitāti. Noteikumu projekts paredz maksimālo personu skaitu pakalpojuma vienlaicīgai saņemšanai– 24 personas, kā arī nosaka minimālo personu skaitu pakalpojuma vienlaicīgai saņemšanai kursā – 14 personas. Grupu terapijas veiksmīgai norisei pakalpojumu saņemošās personas tiek sadalītas grupās līdz 12 personām vienā grupā.Tā kā pakalpojums ir 6 dienu garš nodarbību grupā kurss ar izmitināšanu, un pakalpojuma saņēmējam jābūt kā funkcionāli tā psiholoģiski spējīgam saņemt un izmantot šādi organizētu pakalpojumu, noteikumu projektā paredzēts, ka pakalpojumu saņēmējam un kopā ar viņu pakalpojumu saņemošajam tuviniekam jāspēj nodrošināt sava pašaprūpe un ikdienas aktivitāšu veikšana, un viņiem nav nepieciešama pastāvīga uzraudzība un aprūpe. Persona savu spēju vai nespēju veikt pašaprūpi un ikdienas aktivitātes, kā arī faktu, vai viņai nepieciešama kopšana un uzraudzība, tāpat kā pieprasot sociālās aprūpes pakalpojumu, novērtē pati. Lai mazinātu riskus, ka nodarbību kursa laikā kāda dalībnieka neadekvātas uzvedības dēļ tiks traucēta pakalpojuma saņemšana pārējiem nodarbību kursa dalībniekiem vai ka tiks apdraudēta pakalpojumu saņēmēju un sniedzēju drošība un veselība, noteikumu projekts paredz, ka pakalpojumu uzsākot, visi nodarbību kursa dalībnieki rakstiski apņemas ievērot pakalpojuma saņemšanai noteikto režīmu un noteikumus, Biedrības noteiktos pakalpojuma saņemšanas vietas iekšējās kārtības noteikumus. Noteikumu projekts nosaka, ka Biedrība nodrošina pakalpojumu, tajā skaitā atlīdzību par nodarbību vadīšanu ārstniecības personām, sociālajam darbiniekam un citiem nodarbību vadīšanā iesaistītajiem speciālistiem no pakalpojuma nodrošināšanai piešķirtajiem valsts budžeta līdzekļiem. Situācijā, ja personai nepieciešama konsultācija, kā ārstniecības personas vadītajās nodarbībās iegūtās zināšanas pielietot viņas konkrētajā gadījumā, noteikumu projekts dod iespēju šādai personai nodarbību kursa laikā pieteikties un saņemt ne vairāk kā 2 individuālas konsultācijas par sevi interesējošajiem jautājumiem. Samaksu par šādu konsultāciju sniegšanu attiecīgajai ārstniecības personai vai speciālistam iekļauj kopējā samaksā par darbu pakalpojuma kursa laikā un veic no Biedrībai pakalpojuma nodrošināšanai piešķirtā finansējuma. Samaksas aprēķinu skatīt Anotācijas 2.pielikumā. Tāpat noteikumu projekts nosaka, ka pakalpojumu var saņemt persona no 7 gadu vecuma un ka bērns līdz 15 gadu vecumam pakalpojumu var saņemt tikai kopā ar likumisko pārstāvi vai tā izvēlētu tuvinieku. Noteikumu projekts nosaka arī: 1. pakalpojuma veidu – tas ir sešu dienu garš secīgu nodarbību grupās kurss ar izmitināšanu;
2. pakalpojuma, apjomu un saturu, kā arī pakalpojuma nodrošināšanai piesaistāmos speciālistus;
3. pakalpojuma pieprasīšanas kārtību, iesniedzamos dokumentus un informāciju;
4. pakalpojuma piešķiršanas kārtību un saņemšanas nosacījumus;
5. nosacījumus pakalpojuma piešķiršanai, t.sk. paredzot, pakalpojums tiek atteikts personai, kura neatbilst visiem pakalpojuma saņemšanas nosacījumiem.

Onkoloģisku slimību gadījumā personas ārstēšana notiek formā, kas novājina cilvēka organismu un tā aizsargspējas. Minētā iemesla dēļ personām pēc audzēja ārstēšanas kursa beigām pieaug saslimšanas iespēja un biežums ar citām slimībām. Lai persona nepaliktu bez iespējas saņemt tai piešķirto pakalpojumu iepriekš neparedzamas saslimšanas gadījumā, noteikumu projekts paredz personai tiesības tai piešķirto pakalpojumu saņemt citā nodarbību kursā citā laikā- pēc izveseļošanās. Tāpat tiesības piešķirto pakalpojumu saņemt citā nodarbību kursā citā laikā, paredzētas gadījumos, ja personai miris kāds no ģimenes locekļiem. Noteikumu projekta regulējuma vajadzībām paredzēts izmantot ārstniecības personu darbībā izmantoto aktuālās Starptautiskās statistiskās slimību un veselības problēmu klasifikācijas 10.redakcijas (SSK-10) sadaļas „II Audzēji (C00-D48)” apakšsadaļā „Ļaundabīgi audzēji (C00-C97)” noteikto audzēju lokalizācijas klasifikāciju. Tāpat Biedrība, veidojot nodarbību kursu tēmas, vadās no minētajā klasifikācijā noteiktā audzēja lokalizāciju dalījuma. Noteikumu projekta noslēguma jautājumos noteikts, ka Biedrība tai noteiktos datu bāzes veidošanas un atskaitīšanās pienākumus Valsts sociālās politikas monitoringa informācijas sistēmā uzsāks pildīt pēc attiecīgās sistēmas funkcionalitātes darbības uzsākšanas.Noteikumu projektā noteikts, ka noteikumi stājas spēkā 2018.gada 1.janvārī. |
| 3. | Projekta izstrādē iesaistītās institūcijas | Noteikumu izstrādē tika iesaistīta Biedrība, kura jau vairākus gadus nodrošina psihosociālā atbalsta sniegšanu pēc ārstēšanas kursa beigām personām ar onkoloģisku slimību un viņu tuviniekiem.  |
| 4.  | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar onkoloģisku slimību pēc ārstēšanas kursa beigām un viens šādas personas izvēlēts tuvinieks.Saskaņā ar Veselības un darbspēju ekspertīzes ārstu valsts komisijas datiem, 2015. gadā Latvijā 3668 personām (37 bērni, 3631 pilngadīgas personas) pirmreizēji noteikta invaliditāte, kuras cēlonis ir onkoloģiska slimība. 1404 no tām bija vecumā no 18 līdz 60 gadiem. Saskaņā ar biedrības „Dzīvības koks” novērojumiem, aptuveni 30% no onkoloģisko slimnieku nepieciešams psihosociālais atbalsts, lai varētu sadzīvot ar savu diagnozi un adaptēties slimības ārstēšanas radītajām sekām, tomēr tikai 30% no viņiem ir gatavi atzīt šāda atbalsta nepieciešamību, un motivēti to saņemt. Tādējādi sākotnēji pakalpojumu varētu būt gatavi saņemt apmēram 720 onkoloģisko slimnieku un viņu izvēlētu tuvinieku gadā. Pakalpojumam iegūstot atpazīstamību, saņēmēju skaits nākamajos gados varētu pieaugt līdz apmēram 900 personām gadā.  |
| 2.  | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums tiešā veidā neietekmē tautsaimniecību. Netiešā ietekme – sagaidāms, ka psihosociālās rehabilitācijas pakalpojumu saņēmušas personas spēs ne tikai ātrāk reintegrēties sabiedrībā, bet arī ātrāk pilnvērtīgi atgriezties darba tirgū.Biedrībai, kā pakalpojuma sniedzējam, atbilstoši likumam un noteikumu projektam ir pienākums uzkrāt datus par pakalpojumu pieprasījušajām personām un saņēmušajām personām. Tāpat Biedrībai tiek noteikts pienākums sniegt regulāras atskaites Labklājības ministrijai par personām sniegtajiem pakalpojumiem un finansējuma izlietojumu. Labklājības ministrijas darbiniekiem pakalpojuma administrēšanai un uzraudzībai, kā arī izskatot Biedrības pieņemto lēmumu apstrīdēšanas gadījumus, būs jāveic šādi pienākumi:- pakalpojuma finanšu plānošana un uzraudzība ( ieskaitot ikmēneša informācijas sagatavošanu par budžeta līdzekļu apguvi, savlaicīgu finanšu risku identifikāciju un izmaiņu veikšanu valsts budžeta apakšprogrammas finansēšanas plānā un tāmē);- līguma izpildes uzraudzība (ieskaitot iesniegto atskaišu atbilstības pārbaudi noslēgtā līguma nosacījumiem )  - pakalpojuma kvalitātes uzraudzība un pakalpojuma sniedzēju metodiskā vadība ;- Biedrības pieņemto lēmumu apstrīdēšanas gadījumu izskatīšana. Šobrīd Labklājības ministrijas darbinieki veic finanšu plānošanu un uzraudzību 22 no valsts budžeta finansētiem pakalpojumiem un līgumu izpildes uzraudzību un metodisko vadību aptuveni 260 šo pakalpojumu sniedzējiem. |
| 3. | Administratīvo izmaksu monetārs novērtējums | Saskaņā ar Biedrības prognozi, gada laikā pakalpojuma saņēmēju (personu ar onkoloģisko slimību un viņu izvēlētu tuvinieku) skaits, būs līdz 900 personām gadā.Noteikumu projekta tiesiskais regulējums nemaina noteikumu mērķgrupai – personām un viņu tuviniekiem, ***Sociālo pakalpojumu likuma*** 7.panta 2.punktā un likuma ***Par sociālo drošību*** 26. un 28.pantā noteiktos pienākumus un veicamās darbības, salīdzinot ar jebkura sociālās aprūpes, sociālās rehabilitācijas vai tehnisko palīglīdzekļu pakalpojuma pieprasīšanas procedūru. Tāpat noteikumu projekta tiesiskais regulējums nemaina mērķgrupā ietilpstošo bērnu likumiskajiem pārstāvjiem noteiktos pienākumus, veicamās darbības un iesniedzamās informācijas apjomu, salīdzinot ar šobrīd spēkā esošo normatīvo regulējumu bērna pārstāvības tiesību pierādīšanai. Personai vienu reizi- pieprasot pakalpojumu, ir jāaizpilda iesniegums, norādot ziņas par pakalpojuma saņēmēju, kas nepieciešamas Biedrībai, kā pakalpojuma sniedzējam, lēmuma pieņemšanai par personas tiesībām saņemt valsts finansēto pakalpojumu un pakalpojuma organizāciju. Ja iesniegumu aizpilda nevis pati persona, bet viņas likumiskais pārstāvis, iesniegumā norāda arī likumiskā pārstāvja personas datus. Tāpat iesniegumam pievieno motivācijas vēstuli.Atkarībā no personas rakstīšanas ātruma, motivācijas vēstules un iesnieguma izpildīšanas tehnikas (rokrakstā, rakstot ar datoru vai aizpildot Biedrības tīmekļa vietnē pieejamo iesnieguma veidlapu), iesnieguma un motivācijas vēstules sagatavošana personai var aizņemt no 15 līdz 90 minūtēm laika. Gan Bāriņtiesas lēmumu par bērna nodošanu aizbildnībā, vai citu bērna pārstāvību apliecinošu dokumentu, gan bāriņtiesas lēmumu par atļauju pieprasīt pakalpojumu audžuģimenē ievietotam bērnam, gan bērna dzimšanas apliecību uzrāda, ierodoties klātienē pakalpojuma saņemšanai, tāpēc pietiek ar šo dokumentu skenētu kopiju pievienošanu iesniedzamajiem dokumentiem. Pieņemot, ka viena šāda dokumenta apjoms nepārsniedz 2 lappuses, gadījumos, kad iesniegums un pievienotie dokumenti tiek sagatavoti iesniegšanai pa pastu, kopiju skenēšanas un izdrukāšanas izmaksas vienam dokumentam būs 0.10 *euro* x2=0.20 *euro* . Gadījumos, kad iesniegumu un motivācijas vēstuli pakalpojuma pieprasītājs iesniedz personiski ierodoties Biedrības telpās, minēto dokumentu kopijas izgatavo un pārējiem dokumentiem pievieno Biedrības darbinieks, un personai tas ir bez maksas. Atkarībā no iesnieguma un tam pievienoto dokumentu sagatavošanas vides un plānotā nosūtīšanas veida (izmantojot e-vidi, pa pastu, vai nogādājot Biedrībā personīgi), pievienoto dokumentu sagatavošana un pievienošana var aizņemt no 20 minūtēm līdz dažām stundām. Sagatavojot un iesniedzot iesniegumu un tam pievienotos dokumentus e-vidē, pakalpojuma saņemšanai nepieciešamo dokumentu sagatavošana, apstrāde un nosūtīšana e-vidē personai nerada papildus izdevumus salīdzinājumā ar parastajiem maksājumiem par interneta pieslēguma vai īpašumā esošās biroja tehnikas izmantošanu. Iesniegumu un tam pievienotos dokumentus sagatavojot un nosūtot pa pastu, dokumentu sagatavošanas un iesniegšanas izmaksas veido maksa par iesnieguma un motivācijas vēstules izdrukāšanu (aptuveni 0.10 *euro* par A4 formāta lapu), maksa par nepieciešamo bērna pārstāvību apliecinošo dokumentu vai bāriņtiesas lēmuma par atļauju pieprasīt pakalpojumu audžuģimenē ievietotam bērnam, bērna dzimšanas apliecības skenēto kopiju izdrukāšanu (aptuveni 0.20 euro par viena dokumenta kopiju) un pasta izdevumi (0.61 euro parastam sūtījumam, apmēram 1.50 euro ierakstīta sūtījuma gadījumā). Ņemot vērā, ka nav prognozējams, cik liela pakalpojuma mērķgrupas daļa izvēlēsies katru no iepriekšminētajām dokumentu sagatavošanas (ar roku rakstītu, datorā rakstītu un izdrukātu, e-vidē aizpildītu dokumentu ar pievienotiem dokumentu failiem) un iesniegšanas (pa pastu, personīgi vai izmantojot e-vidi) veidiem, nav arī iespējams ar ticamu precizitāti aprēķināt kopējās administratīvās izmaksas mērķgrupai. Paredzams, ka datu uzkrāšanu veiks Biedrības speciālists, patērējot vidēji 25 minūtes (0,33h) informācijas apkopošanai un ierakstu veikšanai par vienu personu.Šobrīd datu uzkrāšanu un apstrādi veic viens no Biedrības biedriem, par to nesaņemot samaksu un patērējot apmēram 0,5 h laika uz informācijas ievadi un sazināšanos ar pakalpojuma pieprasītājiem. Tiek pieņemts, ka, uzsākot pakalpojuma nodrošināšanu par valsts budžeta līdzekļiem, datu uzkrāšanu veicošā speciālista darba stundas samaksas likme speciālistam būs 7 *euro.* Ar datu uzkrāšanu saistītās administratīvās izmaksas biedrībai: 900 x 0,33 x 7 = 2079 *euro* gadā Saskaņā ar ministrijas prognozi Biedrībai gadā nāksies iesniegt līdz 25 dažāda periodiskuma (mēneša, ceturkšņa, gada) pārskatus un atskaites (19 obligātas un 6 pēc vajadzības).Šobrīd Biedrība šāda veida atskaites un pārskatus neveido. Tiek pieņemts, ka, uzsākot pakalpojuma nodrošināšanu par valsts budžeta līdzekļiem, atskaites veidos tas pats speciālists, kurš uzkrāj un apstrādā datus par personu un ka viena pārskata aizpildīšanai un pārbaudei vidēji nepieciešamas 1,5 stundas. Ar atskaišu un pārskatu sagatavošanu saistītās administratīvas izmaksas Biedrībai 25 x 1,5 x 7=262,50 *euro*Kopējās administratīvās izmaksas biedrībai:2079+262,50=2341,50 *euro*. Paredzams, ka pakalpojuma administrēšanai un pārraudzībai nepieciešamās darbības un Biedrības pieņemto lēmumu apstrīdēšanas gadījumu izskatīšanu Labklājības ministrijas darbinieki veiks papildus viņiem noteiktajiem analogiem uzdevumiem attiecībā uz pārējo no valsts budžeta finansēto sociālo pakalpojumu finanšu plānošanu un uzraudzību, kā arī sociālo pakalpojumu sniedzēju metodisko vadību un pakalpojumu kvalitātes uzraudzību. Izdevumus par papildus darbu paredzēts segt, maksājot piemaksas minētajiem ministrijas darbiniekiem (skatīt informāciju III sadaļas 6.2. punktā).  |
| 4.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| **1. Budžeta ieņēmumi:** |  |  |  |  |  |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| **2. Budžeta izdevumi:** |  |  | **317 390** | **300 104** | **335 069** |
| 2.1. valsts pamatbudžets*05.01.00 „Sociālās rehabilitācijas valsts programma”**97.01.00 “Labklājības nozares vadība un politikas plānošana”**97.02.00 “Nozares centralizēto funkciju izpilde”* |  |  | *240 620**24 520**52 250* | *275 584**24 520* | *310 549**24 520* |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| **3. Finansiālā ietekme:** | **0** | **0** | **-317 390\*** | **-300 104\*** | **-335 069\*** |
| 3.1. valsts pamatbudžets*05.01.00”„Sociālās rehabilitācijas valsts programma”**97.01.00 “Labklājības nozares vadība un politikas plānošana”**97.02.00 “Nozares centralizēto funkciju izpilde”* | *0**0* | *0**0* | *-240 620**-24 520**-52 250* | *-275 584**-24 520* | *-310 549**-24 520* |
| 3.2. speciālais budžets | ***0*** | ***0*** | ***0*** | ***0*** | ***0*** |
| 3.3. pašvaldību budžets  | ***0*** | ***0*** | ***0*** | ***0*** | ***0*** |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | 0 | 0 | 0 | 0 | 0 |
| **5. Precizēta finansiālā ietekme:** | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| *\*Atbilstoši Ministru kabineta 08.09.2017. sēdes protokollēmuma Nr.44 1.§ 15.punktam atbalstīti priekšlikumi papildu finansējumam Labklājības ministrijas prioritārajam pasākumam “Sociālās rehabilitācijas pakalpojumu klāsta pilnveidošana (papildināšana)” 2018.gadā 917 227 euro apmērā un 2019.gadā 847 691 euro un 2020.gadā un turpmāk 882 656, no kuriem 2018.gadā 317 390 euro , 2019.gadā 300 104 euro un 2020.gadā un turpmāk ik gadu 335 069 euro apmērā paredzēti noteikumu projektā ietverto pasākumu īstenošanai.**Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam, kā arī Saeimā 2017.gada 23.novembrī pieņemtajā likumā “Par valsts budžetu 2018.gadam” un Saeimā 2017.gada 23.novembrī pieņemtajā likumā “Par vidēja termiņa budžeta ietvaru 2018., 2019. un 2020.gadam”.* |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** |
| 6.1. Detalizēts ieņēmumu aprēķins |  *Nav* |
| 6.2. Detalizēts izdevumu aprēķins | Sākot ar 2018. gada 1.janvāri tiks ieviests jauns pakalpojums “Psihosociālo rehabilitācija onkoloģiskajiem slimniekiem un viņu ģimenes locekļiem”. **2018.gads**Rezultatīvais rādītājs: pakalpojuma saņēmēji – 720 personas. Kopējais nepieciešamais finansējums pakalpojuma ieviešanai gadā **317 390.00 euro:**1. pakalpojumam “Psihosociālo rehabilitācija onkoloģiskajiem slimniekiem un viņu ģimenes locekļiem” 240 620.00 euro. Izdevumi attiecināmi uz apakšprogrammu 05.01.00 “Sociālās rehabilitācijas valsts programma”. Detalizētu aprēķinu skat. pielikumā Nr.2 “Pakalpojuma "Psihosociālo rehabilitācija onkoloģiskajiem slimniekiem un viņu ģimenes locekļiem” groza aprēķins 2018. gads (30 kursi 720 personas)” un Nr.6 “Darbinieku kvalifikācijas celšanas, supervīziju un veselības apdrošināšanas izmaksu aprēķins pakalpojumam "Psihosociālā rehabilitācija paliatīvajā aprūpē esošajiem bērniem un to ģimenes locekļiem"”;
2. informācijas sistēmā SPOLIS moduļa izveidošanai, kurā tiek ievadīta informācija par pakalpojuma saņēmējiem, gatavotas atskaites un tiek nodrošināta informācijas uzkrāšana par pakalpojuma rezultatīvajiem rādītājiem 52 250.00 euro. Izdevumi attiecināmi uz apakšprogrammu 97.02.00. “Nozares centralizēto funkciju izpilde””. Aprēķinu skat. pielikumā Nr.1. “Pakalpojuma "Psihosociālo rehabilitācija onkoloģiskajiem slimniekiem un viņu ģimenes locekļiem" plānotais nepieciešamais finansējums pirmajā ieviešanas gadā un turpmākajos gados”;
3. Sociālās rehabilitācijas pakalpojuma administrēšanas izdevumu nodrošināšana 24 520.00 euro izdevumi attiecināmi uz apakšprogrammu 97.01.00. “Labklājības nozares vadība un politikas plānošana”. Aprēķinu skat. pielikumā Nr.7 “Aprēķins par piemaksām par papildu darbu Labklājības ministrijas speciālistiem saistībā ar pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu”.

**2019. gads**Rezultatīvais rādītājs: pakalpojuma saņēmēji – 840 personas. Kopējais nepieciešamais finansējums pakalpojuma ieviešanai gadā **300 104.00 euro:**1. pakalpojumam “Psihosociālo rehabilitācija onkoloģiskajiem slimniekiem un viņu ģimenes locekļiem” 275 584.00 euro. Izdevumi attiecināmi uz apakšprogrammu 05.01.00 “Sociālās rehabilitācijas valsts programma”. Detalizētu aprēķinu skat. pielikumā Nr.3 “Pakalpojuma "Psihosociālo rehabilitācija onkoloģiskajiem slimniekiem un viņu ģimenes locekļiem” groza aprēķins 2019. gads (35 kursi 840 personas)” un Nr.6 “Darbinieku kvalifikācijas celšanas, supervīziju un veselības apdrošināšanas izmaksu aprēķins pakalpojumam "Psihosociālā rehabilitācija paliatīvajā aprūpē esošajiem bērniem un to ģimenes locekļiem"”;
2. Sociālās rehabilitācijas pakalpojuma administrēšanas izdevumu nodrošināšana 24 520.00 euro izdevumi attiecināmi uz apakšprogrammu 97.01.00. “Labklājības nozares vadība un politikas plānošana”. Aprēķinu skat. pielikumā Nr.7 “Aprēķins par piemaksām par papildu darbu Labklājības ministrijas speciālistiem saistībā ar pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu”.

**2020. gads ( un turpmākie gadi)**Rezultatīvais rādītājs: pakalpojuma saņēmēji – 960 personas. Kopējais nepieciešamais finansējums pakalpojuma ieviešanai **gadā 335 069.00 euro:**1. pakalpojumam “Psihosociālo rehabilitācija onkoloģiskajiem slimniekiem un viņu ģimenes locekļiem” 310 549 euro. Izdevumi attiecināmi uz apakšprogrammu 05.01.00 “Sociālās rehabilitācijas valsts programma”. Detalizētu aprēķinu skat. pielikumā Nr.4 “Pakalpojuma "Psihosociālo rehabilitācija onkoloģiskajiem slimniekiem un viņu ģimenes locekļiem” groza aprēķins 2020. gads (40 kursi 960 personas)” un Nr.6 “Darbinieku kvalifikācijas celšanas, supervīziju un veselības apdrošināšanas izmaksu aprēķins pakalpojumam "Psihosociālā rehabilitācija paliatīvajā aprūpē esošajiem bērniem un to ģimenes locekļiem"”;
2. Sociālās rehabilitācijas pakalpojuma administrēšanas izdevumu nodrošināšana 24 520.00 euro izdevumi attiecināmi uz apakšprogrammu 97.01.00. “Labklājības nozares vadība un politikas plānošana”. Aprēķinu skat. pielikumā Nr.7 “Aprēķins par piemaksām par papildu darbu Labklājības ministrijas speciālistiem saistībā ar pakalpojuma ieviešanas uzraudzību, finansējuma plānošanu un izpildes uzraudzību, kā arī rezultatīvo rādītāju snieguma izvērtēšanu”.
 |
| 7. Cita informācija | \*Atbilstoši Ministru kabineta 08.09.2017. sēdes protokollēmuma Nr.44 1.§ 15.punktam atbalstīti priekšlikumi papildu finansējumam Labklājības ministrijas prioritārajam pasākumam “Sociālās rehabilitācijas pakalpojumu klāsta pilnveidošana (papildināšana)” 2018.gadā 917 227 euro apmērā un 2019.gadā 847 691 euro un 2020.gadā un turpmāk 882 656, no kuriem 2018.gadā 317 390 euro, 2019.gadā 300 104 euro un 2020.gadā un turpmāk ik gadu 335 069 euro apmērā paredzēti noteikumu projektā ietverto pasākumu īstenošanai.Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam, kā arī likumprojektā “Par valsts budžetu 2018.gadam” un likumprojektā “Par vidēja termiņa budžeta ietvaru 2018., 2019. un 2020.gadam”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Tā kā psihosociālās rehabilitācijas pakalpojumu uzskaiti Valsts sociālās politikas monitoringa informācijas sistēmā paredzēts uzsākt līdz 2018.gada beigām, nepieciešams sagatavot attiecīgus grozījumus Ministru kabineta 2014.gada 30. septembra noteikumos Nr.587 „Valsts sociālās politikas monitoringa informācijas sistēmas noteikumi”. Grozījumi sagatavojami līdz šī gada beigām, papildinot noteikumus ar regulējumu personas datu apstrādei, kas nepieciešami psihosociālās rehabilitācijas pakalpojuma personām ar onkoloģisku slimību un to tuviniekiem īstenošanas koordinācijai un pakalpojumam piešķirtā valsts budžeta administrēšanai.
2. Sociālo pakalpojumu un sociālās palīdzības likuma 21.1 pantā un 13. panta pirmās daļas 12. punktā attiecībā uz psihosociālās rehabilitācijas pakalpojumu personām ar onkoloģisku slimību izmantotās dažādās terminoloģijas (ģimenes loceklis un tuvinieks) vienādošanai, kā arī, lai realizētu tiesiskās paļāvības principu personām ar onkoloģisku slimību gadījumos, kad rindā gaidīšanas ilgums pārsniedz pirmreizējās vai prognozējamās invaliditātes termiņu, nepieciešams izstrādāt likumprojektu par attiecīgiem grozījumiem likumā. Atbilstoši noteikumu projektam pievienotajam Ministru kabineta sēdes protokollēmumam minētos grozījumus nepieciešams sagatavot kā priekšlikumus likumprojekta „Grozījumi Sociālo pakalpojumu un sociālās palīdzības likumā” (Nr.944/Lp12) izskatīšanai Saeimā.
3. Papildus 2017.gada 3. novembrī Labklājības ministrija (vēstule Nr.36-1-03/1789) iesniedza Saeimai priekšlikumus likumprojekta „Grozījums Sociālo pakalpojumu un sociālās palīdzības likumā” (Nr.944/LP12) izskatīšanai otrajā lasījumā, lai likuma 13.panta pirmās daļas 12. punktā papildinātu Ministru kabinetam doto deleģējuma ar pakalpojuma pārtraukšanas un izbeigšanas nosacījumiem un kārtību.
4. Pēc attiecīgo likuma grozījumu pieņemšanas Saeimā būs nepieciešams izstrādāt grozījumus noteikumos „Noteikumi par psihosociālās rehabilitācijas pakalpojumu personām ar onkoloģisku slimību un viņu ģimenes locekļiem”, paredzot papildināt noteikumu regulējumu ar pakalpojuma sniegšanas pārtraukšanas un izbeigšanas nosacījumiem un kārtību un vienādot izmantoto terminoloģiju attiecībā uz vārdiem "ģimenes loceklis" un "tuvinieks".
 |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Atbilstoši 2009.g.25.augusta Ministru kabineta noteikumu Nr. 970 „ Sabiedrības līdzdalības kārtība attīstības plānošanas procesā” 13. punktā noteiktajam noteikumu projekts ir publicēts Labklājības ministrijas tīmekļa vietnē sadaļā „LM dokumentu projekti”, tādējādi dodot iespēju sabiedrībai līdzdarboties tiesību akta izstrādes procesā. |
| 2.  | Sabiedrības līdzdalība projekta izstrādē  | Noteikumu projekts un tā anotācija 18.04.2017. ievietots ministrijas tīmekļa vietnē publiskajai apspriešanai. Papildus ministrijas tīmekļa vietnē ievietotā noteikumu projekta un tā anotācijas redakcija tika nosūtīta Biedrībai. |
| 3. | Sabiedrības līdzdalības rezultāti  | Iebildumi vai priekšlikumi par noteikumu projektu netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Biedrība Labklājības ministrija. |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumiem nav ietekmes uz pārvaldes funkcijām un institucionālo struktūru, jaunu institūciju izveide, esošu institūciju likvidācija vai reorganizācija nav nepieciešama. |
| 3.  | Cita informācija | Nav. |

Anotācijas V sadaļa - projekts šo jomu neskar.

Labklājības ministra vietā-

veselības ministre A.Čakša

Valsts sekretārs I.Alliks

A.Masejeva, 67021667

Anda.Masejeva@lm.gov.lv

S. Strēle, 64331831

Sandra.Strele@lm.gov.lv

1. http://www.vmnvd.gov.lv/lv/420-kliniskas-vadlinijas/klinisko-vadliniju-datu-baze/reistrtas-2014gad [↑](#footnote-ref-1)
2. http://www.vmnvd.gov.lv/lv/420-kliniskas-vadlinijas/klinisko-vadliniju-datu-baze/registretas-2015gada [↑](#footnote-ref-2)